राष्ट्रीय शिक्षा परिषद
राष्ट्रीय शिक्षा परिषद - बंगाल (National Council of Education - Bengal ) सतीश चंद्र मुखर्जी तथा अन्य भारतीय राष्ट्रवादियों द्वारा सन १९०६ में बंगाल में स्थापित एक संगठन था जिसका उद्देश्य विज्ञान और प्रौद्योगिकी का बढ़ावा देना था। यह स्वदेशी औद्योगीकरण आन्दोलन का एक भाग था। इस परिषद ने बंगाल नेशनल कॉलेज और बंगाल तकनीकी संस्थान की स्थापना की। बाद में ये दोनों संस्थान मिलकर जादवपुर विश्वविद्यालय बना। परिषद के अधीन काम करने वाली संस्थाओं को स्वदेशी गतिविधियों का केंद्र माना जाता था। अंग्रेज सरकार ने इनमें देशभक्ति के गीतों के गायन जैसी राष्ट्रवादी गतिविधियों पर प्रतिबंध लगा दिया था।